

|  |
| --- |
|  |

 20/06/2024

**Δελτίο Τύπου**

**Διευκρινίσεις για τις ειδικότητες ΠΕ ΓΕΩΛΟΓΩΝ και ΠΕ ΔΑΣΟΛΟΓΩΝ, στο πλαίσιο της 4ης πρόσκλησης εκδήλωσης ενδιαφέροντος για την πιστοποίηση φυσικών προσώπων ως Γεωργικών Συμβουλών και την εγγραφή τους στο Μητρώο του ΕΛΓΟ-ΔΗΜΗΤΡΑ**

Κατόπιν σχετικών οδηγιών του Υπουργείου Αγροτικής Ανάπτυξης και Τροφίμων, παρέχεται η δυνατότητα σε ενδιαφερόμενους για πιστοποίηση ως Γεωργικοί Σύμβουλοι των ειδικοτήτων ΠΕ ΔΑΣΟΛΟΓΩΝ και ΠΕ ΓΕΩΛΟΓΩΝ να πιστοποιηθούν, εφόσον το επιθυμούν, και στα Θεματικά Πεδία (ΘΠ) 11 «ΑΙΡΕΣΙΜΟΤΗΤΑ» και 12 «ΟΙΚΟΛΟΓΙΚΑ ΠΡΟΓΡΑΜΜΑΤΑ», ως ακολούθως:

 • ΠΕ ΔΑΣΟΛΟΓΟΙ: ΘΠ 11 « ΑΙΡΕΣΙΜΟΤΗΤΑ» &

 ΘΠ 12 «ΟΙΚΟΛΟΓΙΚΑ ΠΡΟΓΡΑΜΜΑΤΑ»

• ΠΕ ΓΕΩΛΟΓΟΙ: ΘΠ 11 « ΑΙΡΕΣΙΜΟΤΗΤΑ»

 Διευκρινίζονται τα εξής:

* Οι ενδιαφερόμενοι των δύο αυτών ειδικοτήτων, που έχουν ήδη υποβάλλει αίτηση στο πληροφοριακό σύστημα https://agroadvisors.elgo.gr στο πλαίσιο της 4ης πρόσκλησης, εφόσον επιθυμούν να πιστοποιηθούν και στα εν λόγω θεματικά πεδία, πρέπει να δηλώσουν την επιλογή τους, αποστέλλοντας σχετικό μήνυμα στο email: mkoutsanellou@elgo.gr, αναφέροντας το ονοματεπώνυμο, την ειδικότητα και το ΑΦΜ τους, έως και την **Δευτέρα 15 Ιουλίου 2024 και ώρα 23:59**, που είναι η καταληκτική ημερομηνία υποβολής των αιτήσεων.
* Για τις νέες αιτήσεις που θα υποβληθούν από ενδιαφερόμενους των ως άνω ειδικοτήτων, το πληροφοριακό σύστημα έχει ενημερωθεί και δεν απαιτείται καμία επιπλέον ενέργεια εκ μέρους τους.